AQSh HDKning “Missisipi” atom suv osti kemasi Janubiy Koreyaning Pusan portiga kirdi

AQSh harbiy-dengiz kuchlarining “Missisipi” atom suv osti kemasi Janubiy Koreyaning Pusan portiga kirdi. Bu haqda Amerika harbiy qo‘mondonligining Koreya Respublikasidagi vakillari ma’lum qildi, deb yozadi “TASS”.

“Bortida 141 nafar ekipaj a’zosi bo‘lgan kema suv osti flotining so‘nggi yutuqlarini ko‘z-ko‘z qilgan holda ko‘plab topshiriqlarni bajaradi. Uning portga kirishi Koreya Respublikasi va AQSh o‘rtasidagi ikki tomonlama munosabatlarni mustahkamlash va kengaytirish uchun muhim”, — deyiladi xabarda.
Suv sig‘imi 7800 tonna bo‘lgan “Missisipi”ning tezligi 34 uzelgacha yetadi, u 12 ta raketa qurilmasi bilan jihozlangan bo‘lib, bortida torpedalarni ham, qanotli raketalarni ham tashishi mumkin.